
Tlačová správa
CD a DVD médiá Verbatim na vesmírnej stanici ISS

Verbatim odštartoval do vesmíru!

Bratislava, 28. mája 2008 – Spoločnosť Verbatim, špecialista na úložné médiá, sa koncom mája v rámci misie Space Shuttle Mission 1J zúčastní letu na medzinárodnú vesmírnu stanicu ISS. Na palube budú zapisovateľné CD a DVD médiá Verbatim, ktorých použiteľnosť vo vesmíre potvrdil test nemeckej spoločnosti Astrium GmbH.

Verbatim je roky uznávaný ako špecialista na úložné médiá s vedúcim postavením na trhu optických médií. Teraz táto firma so sídlom v nemeckom Eschborne čelí celkom novej výzve. Optické zapisovateľné CD a DVD médiá od Verbatimu budú sprevádzať posádku misie Space Shuttle Mission 1J pri ich ceste na medzinárodnú vesmírnu stanicu ISS, ktorá sa uskutoční koncom mája. „Je to pre nás česť, ale i potvrdenie kvality, že práve naše produkty boli vybrané na účasť v takej misii,“ oznámil Torsten Leye, Marketing Manager Optical Verbatim EUMEA.

Testy vykonané firmou Astrium GmbH v Brémach, dcérskou firmou leteckej spoločnosti EADS, potvrdili, že médiá Verbatim sú vhodné na let do vesmíru. Životnosť týchto médií, ktoré dokážu bezpečne uchovať dáta až počas 100 rokov, zohrali v konečnom rozhodnutí kľúčovú úlohu. Dôvodom bol fakt, že podiel chemických substancií a plynov uvoľňovaných pri procese starnutia na palube vesmírnej lode nesmie presiahnuť určité hodnoty. „Test na odparovanie plynov je nutnou podmienkou pri zisťovaní, či astronauti nie sú vystavení nebezpečenstvu, aké predstavujú škodlivé substancie v ich vzduchových zásobníkoch,“ vysvetľuje Florian Bittner, Product Assurance and Safety, Astrium GmbH. „Médiá Verbatim nás ohromili aj svojou spoľahlivosťou a bezpečnosťou uložených dát.“

Na stanici ISS disky poslúžia ako záložné médiá v prípade, že bude nutné obnoviť kritické funkcie na palubných počítačoch vesmírnej lode COLUMBUS. „V rámci misie, ako je táto, sú samozrejme použité iba také médiá, ktoré spĺňajú najprísnejšie štandardy kvality. Napriek tomuto úspechu nebudeme mať hlavy v oblakoch – miesto toho budeme ako zvyčajne pokračovať v ďalšom vývoji našich úložných médií,“ vysvetľuje Leye. „Odpočítavanie štartu pre Verbatim môže začať!“.
Obrázky sú na prevzatie na:

O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray a HD DVD. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak aj široké spektrum počítačového príslušenstva. Verbatim je dcérskou spoločnosťou Mitsubishi Kagaku Media a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

